2010 แอลพีจีเอทัวร์

2010 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก จัดโดยองค์กรแอลพีจีเอ โดยในปีนี้เริ่มต้นฤดูกาลในการแข่งขันแรกที่ประเทศไทย เมื่อวันที่ 13 กุมภาพันธ์ 2010 และสิ้นสุดฤดูกาลในรายการสุดท้ายที่ฟลอริดา ในวันที่ 5 ธันวาคม 2010

ในปีนี้มีรายการแข่งขันทั้งหมด 24 รายการ รวมถึงมีรายการแข่งขันใหม่ที่จัดขึ้นในประเทศมาเลเซีย, แคลิฟอร์เนีย และอีก 2 รายการใน นิวเจอร์ซีย์ จากทั้งหมด 24 รายการนั้นมีรายการที่จัดขึ้นในสหรัฐอเมริกา 14 รายการ ปีนี้ถือเป็นปีที่มีจำนวนการแข่งขันน้อยมาก เมื่อเทียบกับปีที่ผ่านๆมา

นา ยอน ชเว ผู้เล่นจากเกาหลีใต้ซึ่งเล่นในทัวร์เป็นปีที่ 3 เป็นผู้เล่นที่ทำเงินรางวัลสูงสุดประจำปีนี้ โดยทำเงินรางวัลไป $1,871,166 ซึ่งในปีนี้เธอชนะ 2 รายการ และติด 10 อันดับแรก 15 รายการ จากการลงเล่นทั้งหมด 23 รายการ นอกจากนี้ยังทำสกอร์ได้ต่ำที่สุด ได้รับรางวัลถ้วยโทรฟี่ไปอีกด้วย, เจิ้ง หย่าหนี ผู้เล่นจากไต้หวัน ได้รับรางวัลผู้เล่นยอดเยี่ยมแห่งปีไปครอง จากผลงานชนะ 3 รายการ ซึ่ง 2 ใน 3 เป็นรายการเมเจอร์, อซาฮารา มูนอซ ผู้เล่นจากสเปน ได้รับรางวัลผู้เล่นหน้าใหม่ยอดเยี่ยมแห่งปี

การเปลี่ยนแปลงที่เกิดขึ้นใน 2010 แอลพีจีเอทัวร์ 
ในปี 2010 เป็นปีที่ครบรอบ 60 ปีของการก่อตั้งและกำเนิดการแข่งขันแอลพีจีเอทัวร์ ซึ่งมีการเปลี่ยนแปลงรายการการแข่งขันดังนี้

 รายการเมเจอร์ LPGA Championship  มีการเปลี่ยนผู้สนับสนุนหลักจากเดิมคือแมคโดนัลด์ เป็นห้างสรรพสินค้าเวกแมนส์ นอกจากนี้ก็ได้ย้ายสถานที่จัดการแข่งขันจากแมริแลนด์มาที่นิวยอร์ก
 รายการแข่งขันแรกของปีที่จัดขึ้นที่สหรัฐอเมริกาคือรายการ Kia Classic จัดขึ้นในเดือนมีนาคมที่แคลิฟอร์เนีย
 รายการ The Sybase Match Play Championship จัดขึ้นเป็นปีแรก แทนรายการ Sybase Classic ที่ถูกยกเลิกไป
 รายการ Bell Micro LPGA Classic กลับมาจัดการแข่งขันอีกครั้งหลังจากงดจัดการแข่งขันไป 1 ปี

ตารางการแข่งขันและผลการแข่งขัน 
ในปีนี้มีการแข่งขันทั้งหมด 24 รายการ มีผลดังนี้

 รายการแข่งขันที่แสดงเป็น ตัวหนา หมายถึงรายการเมเจอร์
 รายการแข่งขันที่แสดงเป็น ตัวเอียง หมายถึงรายการแข่งขันที่ไม่เป็นทางการ
 * ฮี คยอง ซอ ชนะการแข่งขันในตอนที่ยังไม่ได้เป็นสมาชิกของแอลพีจีเอทัวร์

สถิติประจำฤดูกาล 
ผู้นำอันดับเงินรางวัล

อันดับเงินรางวัลปี 2010 - ดูอันดับทั้งหมด

ผู้นำอันดับคะแนนเฉลี่ย

อันดับคะแนนเฉลี่ยปี 2010 - ดูอันดับทั้งหมด

รางวัลประจำปี 
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
 รางวัลผู้เล่นยอดเยี่ยมแห่งปี มอบให้กับผู้เล่นที่ทำคะแนนสะสมตลอดทั้งปีได้สูงที่สุด
 ชนะเลิศ:  เจิ้ง หย่าหนี  รองชนะเลิศ:  คริสตี เคอร์

 รางวัลถ้วยโทรฟี่ มอบให้ผู้เล่นที่ทำสกอร์เฉลี่ยต่ำที่สุดในปีนั้น
 ชนะเลิศ:  นา ยอน ชเว  รองชนะเลิศ:  คริสตี เคอร์ 

 รางวัลผู้เล่นหน้าใหม่ยอดเยี่ยมแห่งปี มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
 ชนะเลิศ:  อซาฮารา มูนอซ  รองชนะเลิศ:  เบียทริซ เรคารี

อ้างอิง

แหล่งข้อมุลอื่น 
 เว็บไซต์ของแอลพีจีเอ

แอลพีจีเอ